गणतंत्र दिवस पर बच्चा बम के इस्तेमाल का अंदेशा  
26 जनवरी को होने वाली परेड में हमले के लिए आतंकी संगठन लश्कर-ए-तैय्यबा और जैश-ए-मोहम्मद ने मिलकर योजना बनाई है।
गणतंत्र दिवस परेड में आतंकवादी हमले की साजिश रची जा रही है। कड़ा पहरा देख आतंकियों ने नया पैंतरा आजमाया है।  खुफिया एजेंसियों से खबर मिली है कि इस बार एक बच्चे के ज़रिए दहशत फैलाई जा सकती है, क्योंकि बड़ी तादाद में स्कूली बच्चे 26 जनवरी की परेड में शामिल होते हैं। देश की खुफिया एजेंसियों ने आगाह किया है कि 26 जनवरी को होने वाली परेड में हमले के लिए आतंकी संगठन लश्कर-ए-तैय्यबा और जैश-ए-मोहम्मद ने मिलकर योजना बनाई है।  खुफिया एजेंसियों को आशंका है कि हमला 26/11 की तर्ज पर हो सकता है। इस ऑपरेशन में आतंकी परेड के समय निकलने वाली झांकियों और स्कूली बच्चों की परेड में अपने नाबालिग फिदाइनों को शामिल कर सकते हैं। हमले की आशंका को देखते हुए दिल्ली पुलिस ने भी अपनी सुरक्षा चाक चौबंद कर दी है।